Geografi Malaysia
(c) Kawasan barat laut pantai Sabah mengalami curah hujan dua maksimal dan dua minimal. Maksimum utama berlaku pada bulan Oktober dan maksimum sekunder berlaku pada bulan Juni. Minimum utama berlaku pada bulan Februari sedangkan minimum sekunder berlaku pada bulan Agustus. Walaupun perbedaan jumlah hujan yang diterima pada kedua-dua bulan maksimum adalah kecil, namun perbedaan jumlah hujan
yang diterima pada minimum utama adalah jelas lebih rendah dibanding minimum sekunder. Di hampir separuh tempat lain, perbedaan mencapai empat kali.
(d) Di kawasan tengah Sabah yang berbukit dan dikelilingi oleh pegunungan, hujan yang diterima adalah lebih rendah secara relatif setara dengan kawasan-kawasan lain serta normal. Akan tetapi, dua maksimal dan dua minimal terjadi perbedaan. Pada umumnya, dua minimal berlaku pada bulan Februari dan Agustus, sedangkan dua maksimal berlaku pada bulan Mei dan Oktober.
(e) Kawasan selatan Sabah mengalami curah hujan yang sejenis. Jumlah hujan tahunan yang diterima hampir rata dengan bagian tengah Sabah. Februari hingga April adalah masa kering daripada bulan-bulan lain.
Sebagai sebuah negara yang terletak berdekatan dengan garis Khatulistiwa, Malaysia mengalami suhu yang hampir sama sepanjang tahun. Perbedaan tahunan suhunya adalah kurang daripada 2 °C kecuali bagi kawasan pantai timur Semenanjung Malaysia serta bagian utara dan timur laut Sabah yang sering dipengaruhi oleh tiupan angin musim dingim dari Siberia saat monsun timur laut
yang terjadi pada musim dingin dari belahan utara. Walau bagaimanapun, perubahan suhu tahunannya kurang daripada 3 °C.
Julat suhu harian adalah besar, antara 5 °C hingga 10 °C bagi stesen-stesen berhampiran pantai dan antara 8 °C hingga 12 °C bagi stesen-stesen di pedalaman, tetapi suhu harian yang tinggi seperti yang terdapat di kawasan benua tropika tidak pernah dialami. Walaupun siang selalunya panas, waktu malam sejuk dimana-mana kecuali semasa monsun barat daya, yang mana pada waktu malam boleh dikatakan agak hangat.
Walaupun perubahan bermusim dan bertempat suhu secara perbandingan adalah kecil, dalam beberapa hal ia dapat ditentukan. Bagi Semenanjung Malaysia, terdapat perubahan suhu yang jelas semasa monsun timur laut dan ini terdapat di kawasan pantai timur, manakala di Sabah, bahagian utara dan timur lautnya juga menunjukkan perubahan suhu yang jelas. Bagi negeri Sarawak, tiada perubahan suhu
yang jelas dapat ditentukan. Suhu purata bulanan adalah paling tinggi pada bulan April dan Mei, sementara suhu purata bulanannya paling rendah pada Disember dan Januari.
Purata suhu harian di kebanyakan daerah di timur Banjaran Besar adalah rendah berbanding dengan daerah di barat. Perubahan-perubahan nilai ini adalah disebabkan suhu harian yang rendah yang dialami di kawasan daerah timur semasa monsun timur laut, hasil daripada hujan dan litupan awan yang luas. Sebagai contoh, di daerah Kuala Terengganu semasa monsun timur laut, suhu pada waktu siang jarang
mencapai 32 °C dan kerap kali tidak mencapai 27 °C sekiranya hujan lebat melanda, manakala di Sandakan, Sabah, semasa monsun timur laut, iaitu musim hujan bagi daerah ini, suhu maksimum bagi setiap hari dalam bulan Disember hingga Februari, jarang mencapai lebih daripada 31 °C walaupun tanpa hujan serta suhu minimum dalam bulan-bulan ini kadang-kadang boleh
turun sehingga di antara 23 °C dan 24 °C. Beberapa keadaan yang telah dicatatkan menunjukkan bahawa suhu tidak melebihi 24 °C, iaitu suhu terendah yang dicapai pada waktu malam di kebanyakan tempat. Purata suhu pada waktu malam biasanya antara 21 °C hingga 24 °C. Tetapi nilai suhu di hampir semua stesen boleh menurun jauh lebih rendah daripada suhu tersebut. Malam yang sejuk biasanya diikuti dengan siang yang panas.
Seperti yang diperkatakan, Malaysia mempunyai kelembapan yang maksimal. Purata kelembapan bandingan bulanannya adalah di antara 10% hingga 90%, dan berubah mengikut tempat dan bulan. Bagi sesuatu kawasan yang khusus, julat purata kelembapan bandingannya berubah dari minimum 3% (Bintulu) ke maksimum lebih kurang 5% (Alor Star). Di Semenanjung Malaysia, julat minimum terdapat di Sitiawan dimana
purata kelembapan bandingan berubah-ubah dari nilai serendah 80% dalam bulan Februari ke setinggi hanya 88% dalam bulan Februari. Julat maksimum pula terdapat di kawasan barat laut Semenanjung (Alor Star) dimana purata kelembapan bandingan berubah-ubah dari 72% hingga 87% pada bulan Februari.
Adalah diperhatikan bahawa di Semenanjung Malaysia, kelembapan bandingan minimum biasanya terdapat pada bulan Januari dan Februari, kecuali bagi negeri-negeri pantai timur, iaitu Kelantan dan Terengganu, dimana kelembapan bandingan minimumnya adalah pada bulan Mac. Kelembapan bandingan maksimum pula lazimnya adalah pada bulan November.
Seperti dalam kes suhu, perubahan harian kelembapan bandingan adalah lebih besar berbanding dengan perubahan tahunan. Purata minimum hariannya boleh mencapai serendah 42% semasa bulan-bulan kering dan menghampiri setinggi 70% semasa bulan-bulan lembab. Bagaimanapun, purata harian maksimumnya pula tidak banyak berubah dari satu tempat ke satu tempat, iaitu melebihi 94% dan
mungkin mencapai setinggi 100%. Negeri-negeri di barat laut, iaitu Kedah dan Perlis serta utara Sabah mempunyai perubahan kelembapan bandingan harian terbesar.
Sebagai sebuah negara yang dikelilingi laut dan terletak berhampiran khatulistiwa, Malaysia secara semula jadi menerima cahaya matahari yang banyak dan seterusnya sinaran matahari. Bagaimanapun, adalah jarang terdapat dalam sepanjang hari tidak diliputi awan langsung kecuali tempoh kemarau. Litupan awan dapat mengurangkan kandungan cahaya matahari dan seterusnya sinaran matahari. Secara purata, Malaysia menerima sebanyak 6 jam cahaya matahari sehari.
Walau bagaimanapun, terdapat perbezaan jumlah cahaya matahari yang diterima mengikut musim dan tempat. Secara purata, Alor Star dan Kota Bharu menerima lebih kurang 7 jam cahaya matahari sehari, sementara Kuching hanya menerima 3.7 jam sehari secara purata dalam bulan Januari. Selain itu, Alor Star menerima nilai maksima sebanyak 8.7 jam sehari secara purata pada bulan yang sama.
Sinaran matahari adalah berkaitan rapat dengan tempoh cahaya matahari. Perubahan bermusim dan bertempatnya adalah lebih kurang sama dengan cahaya matahari.
Antara semua faktor yang mempengaruhi tingkat penguapan, keadaan berawan dan suhu merupakan dua faktor terpenting yang saling berkait. Hari yang berawan bermakna kurangnya cahaya matahari dan seterusnya, kekurangan sinaran matahari akan menyebabkan suhu yang rendah. Ujian daripada data-data sejatan menunjukkan bahawa bulan-bulan berawan atau berhujan mempunyai kadar sejatan
yang rendah, sementara bulan kering adalah bulan yang mempunyai kadar sejatan yang tinggi. Stesen Senai, salah sebuah stesen yang letaknya di tanah rendah, mempunyai sejatan purata yang terendah dalam sehari, iaitu 2.6 mm pada bulan November, sementara Kota Kinabalu pula mempunyai sejatan purata yang tertinggi, iaitu 6.0 mm sehari, dalam bulan April.
Bagi kawasan-kawasan tanah tinggi seperti Cameron Highlands, suhu udara serta kadar sejatannya adalah rendah, sementara kawasan-kawasan tanah rendah mempunyai sejatan purata tahunan sebanyak 4 mm hingga 5 mm sehari. Selain itu, Cameron Highlands hanya mempunyai kadar sejatan sebanyak lebih kurang 2.5 mm sehari.